**Kuusan koulun järjestyssäännöt 7.8.2025**

Järjestyssääntöjen tavoitteena on edistää koulun sisäistä järjestystä, opiskelun esteetöntä sujumista sekä kouluyhteisön turvallisuutta ja viihtyisyyttä. Järjestyssäännöt ovat voimassa kouluaikana, koulumatkoilla sekä kaikissa koulun järjestämissä tilaisuuksissa. (Perusopetuslaki 29§)

**Yleistä:**

1. Noudatan yhteisiä sääntöjä ja aikuisten ohjeita.

2. Käyttäydyn kohteliaasti, ystävällisesti ja rehellisesti. Muistan tervehtiä ja kiittää.

3. Huolehdin, että ympäristö pysyy viihtyisänä ja rauhallisena.

4. Jos huomaan kiusaamista, ilmoitan siitä välittömästi aikuiselle.

**Opiskelu:**

1. Annan työrauhan kaikille.

2. Suoritan tehtävät ohjeiden mukaan tunnollisesti.

3. Huolehdin omien ja yhteisten tavaroiden sekä tilojen siisteydestä ja järjestyksestä.

4. Matkapuhelimet ja kaikki muut mobiililaitteet on pidettävä koko koulupäivän ajan ja koulun tilaisuuksissa äänettöminä repussa tai puhelinparkissa. Mobiililaitteiden käyttö oppitunnilla on sallittua oppimiseen opettajan luvalla.  Puhelimen käyttö on myös sallittua koulunjohtajan tai opettajan luvalla henkilökohtaiseen terveydenhoitoon tai apuvälineenä. Koulu ei vastaa oppilaan omista laitteista eikä koulu velvoita käyttämään omia laitteita.

5. Oppilaalla on oppivelvollisuuslain mukainen velvollisuus käydä koulua, ellei hänelle ole myönnetty lupaa poissaoloon. 1-5 päivän poissaolon myöntää luokanopettaja ja sitä pidemmän poissaolon koulunjohtaja. Poissaoloajan koulutehtävistä vastaa huoltaja.

**Välitunnit:**

1. Vietän välitunnit ulkona koulun välituntialueella.

2. En kiusaa ketään ja kunnioitan toisen koskemattomuutta!

3. Pihavälineitä käytän sääntöjen mukaisesti ja palautan ne käytön jälkeen omalle paikalleen.

**Kouluruokailu:**

1. Ennen ruokailua pesen kädet.

2. Ruokailen rauhallisesti hyviä tapoja noudattaen ja annan ruokarauhan kaikille.

**Koulumatkat:**

1. Olen hyvä kaveri myös koulumatkalla.

2. Noudatan liikennesääntöjä koulumatkoilla ja pyöräillessä käytän kypärää.

3. Käyttäydyn hyvin koulutaksissa ja sitä odottaessani, noudatan aikuisen antamia ohjeita.

4. Pidän mobiililaitteen repussa koulukuljetuksen ajan.

5. Halutessani voin lukea läksyjä koulukuljetuksen aikana. Jos kirjoitan, käsialan tulee olla luettavaa.

**Muuta:**

1. Huolehdin henkilökohtaisista tavaroistani ja yhteisestä omaisuudesta.

2. En kajoa toisten omaisuuteen.

3. Vahingoista ilmoitan koulun henkilökunnalle.

4. Korvaan aiheuttamani vahingon.

5. Kunnioitan yksityisyyden suojaa.

6. Vaarallisten esineiden ja aineiden tuominen kouluun on kielletty.

Oppilasta, joka rikkoo järjestyssääntöjä, rangaistaan PL 36 §:ssä mainittujen seuraamusten ja menettelyjen mukaisesti.

Kurinpitokeinoja ja muita seuraamuksia ovat siivousvelvoite, kasvatuskeskustelu, jälki-istunto, oppilaan määrääminen poistumaan tilasta, opetukseen osallistumisen evääminen, määrääminen tekemään kotitehtäviään, kirjallinen varoitus ja määräaikainen erottaminen.

Perusopetuslain mukaisia turvaamistoimenpiteitä ovat oppilaan poistaminen tilasta, häiritsevien tai vaarallisten esineiden tai aineiden haltuunotto ja tavaroiden tarkastaminen sekä voimakeinojen käyttäminen.

**Järjestyssääntöjen seuranta ja tarkistaminen**

Järjestyssäännöt käydään läpi lukuvuoden alkaessa ja tarpeen mukaan, ja ne ovat nähtävissä koulun ilmoitustaululla ja koulun kotisivuilla.